bn

**uČebné osnovy – HUDOBNÁ VÝCHOVA PRE ŽIAKOV SO StrednÝM STUPŇOM MENTÁLNEHO POSTIHNUTIA**

**UČEBNÉ OSNOVY SÚ TOTOŽNÉ SO VZDELÁVACÍM ŠTANDARDOM ŠVP PRE DANÝ PREDMET**

**Vypracovala: Mgr. Erika Eleková**

**Pre 2. ročník - schválené MZ, dňa: 11.03.2021**

**Základná škola s vyučovacím jazykom maďarským – Alapiskola, ČSA 15, 045 01 Moldava nad Bodvou**

**UČEBNÉ OSNOVY – Hudobná výchova - 2. ročník ZŠ s VJM, pre žiakov so stredným stupňom mentálneho postihnutia**

**Školský rok: 2020/2021**

**Ročník: druhý**

**Počet vyučovacích hodín v školskom roku: 1 hodina týždenne – 33 hodín ročne**

# CHARAKTERISTIKA PREDMETU

Vyučovací predmet hudobná výchova ako jeden z výchovných predmetov je neoddeliteľnou súčasťou výchovy harmonicky rozvinutej osobnosti. Učí žiakov vnímať a prežívať krásu nielen v hudbe, ale aj v iných druhoch umenia. Ciele hudobnej výchovy sú podmienené špecifickosťou mentálneho postihnutia jednotlivého žiaka, spoločnými a individuálnymi problémami rozvoja osobnosti žiakov, bezprostrednou fyziologickou pôsobivosťou hudby a možnosťami jej psychoterapeutického pôsobenia. Cieľom hudobnej výchovy je rozvoj hudobnosti žiakov spevom, hrou na jednoduché hudobné nástroje, počúvaním hudby, pohybovým prejavom vychádzajúcim z hudby. Pritom treba rešpektovať ich postihnutie, hudobné schopnosti a zručnosti. Vyučovací predmet hudobná výchova vedie žiakov k tomu, aby sa hudba stala súčasťou ich každodenného života. Orientuje žiakov aj v súčasných hudobných žánroch, citlivo ich vedie k tomu, aby sa učili rozlišovať v hudbe kvalitu. Výchovno-vzdelávacie úlohy hudobnej výchovy plnia žiaci v príťažlivo motivovaných hudobných činnostiach - speváckych, inštrumentálnych, pohybových a posluchových. Piesne sa učia spievať kultivovaným hlasom, intonačne a rytmicky správne. Osvojujú si základné poznatky o hudobných nástrojoch, rozlišujú ich podľa zvuku. Aktívne sa oboznamujú s Orffovým inštrumentárom, prípadne s ďalšími hudobnými nástrojmi. Skladby na počúvanie sú vyberané tak, aby boli primerané pre žiakov z hudobnej i obsahovej stránky, aby nadväzovali na poznatky z ostatných zložiek hudobnej výchovy a prispievali k utváraniu kladného vzťahu k hudbe. V priebehu školského roka sa žiaci oboznámia najmenej so siedmimi skladbami na počúvanie. Pri počúvaní skladieb orientovať žiaka aj v súčasnej tvorbe, populárnej tvorbe, ale aj v regionálnej ľudovej tvorbe. Podporovať spontánnu detskú kreativitu, rozvíjať emocionalitu, rozvíjať prepojenie pohybovej, hudobnej a slovesnej kultúry. Chápať hudobnú výchovu ako psychoterapeutický prostriedok hudobnej relaxácie, cieľavedome zameraný na psychickú a somatickú aktivizáciu osobnosti a jej uvoľnenie. Pohybové vyjadrenie hudby vychádza zo spontánneho prejavu detí, vedie ku kultivovanému pohybu zladenému s hudbou, rytmom a obsahom skladieb. Hudobná výchova prispieva aj k formovaniu psychických procesov a vlastností žiakov. Pôsobí na ich pozornosť, predstavivosť, pamäť, výrazne ovplyvňuje sluchové vnímanie a obohacuje citový život žiakov.

**CIELE PREDMETU**

* rozvíjať zrakové a sluchové vnímanie,
* sluchovú pamäť a sluchovú diferenciáciu,
* rozvíjať senzomotorické schopnosti,
* rozlišovať ľudský hlas a iné zvuky,
* uvoľňovať motoriku a rozvíjať zmysel pre rytmus,
* prebúdzať záujem o hudbu na princípe detskej hry

**Ročník: druhý**

**Počet vyučovacích hodín v školskom roku: 1 hodina týždenne – 33 hodín ročne**

|  |
| --- |
| Učebné osnovy sú totožné so vzdelávacím štandardom ŠVP pre daný predmet |
| Počet hodín | Vzdelávacia oblasť | Téma | Proces | Obsah |
|  33 | Umenie a kultúra |  | * Na princípe detskej hry utvárame predpoklady k primeranému vnímaniu hudby, spevu, rozvíjame hudobnú pozornosť, pamäť, predstavivosť, zmysel pre tonalitu a rytmus.
* Hudobno-pohybovými hrami vytvárame interakcie s viacerými žiakmi, zjednocujeme kolektívny spev.
* Žiakov učíme pohybom reagovať na počutú hudbu, snažíme sa kultivovať ich hudobno-pohybové prejavy.
 | * Rozvíjanie pasívneho vnímania zvukov Orffovho inštrumentária a jednoduchých zvukov vyludzovaných bežnými predmetmi prostredia bez vizuálneho vnímania zvuku.
* Určovanie zdroja zvuku.
* Určovanie vlastností vnímaných zvukov: dlhý – krátky tón, hlasný – tichý tón, hudba – ľudský hlas.
* Vyludzovanie zvukov na jednoduchých hudobných nástrojoch.
* Detské popevky, riekanky, vyčítanky – Varila myšička kašičku; Medveďku, daj labku; Ecc, pecc, Mese mese mátka, Apacuka funda luka, Hinta, palinta, Sírjunk, ríjunk, Koszorú, koszorú a iné.
* Detské piesne – Prší, prší; Čížiček, čížiček; Hold, hold fényes lánc, A kassai szőlőhegyen, Cifra palota, Gólya, gólya gilice, Hull a hó, Pásztorok, pásztorok a iné.
* Detské hudobno-pohybové hry – Kolo, kolo mlynské; Venček; Tanček; Na ručníček a iné.
* Hra na telo na známe piesne, rečňovanky.
* Počúvanie vokálnych a inštrumentálnych miniatúr, kolied, ľudových piesní.
 |
| Prierezová téma naplnená v rámci tematického celkuEnvironmentálna výchova | * podieľať sa aktívne na zveľaďovaní životného prostredia školy a jej okolia
 |  |  |  |  |  |  |  |
| Implementácia finančnej gramotnosti do vzdelávania. 1 Človek vo sfére peňazí- Posúdenie významu trvalých životných hodnôt. 1.2 Pochopiť vzťah ľudská práca – peniaze a etickú súvislosť medzi bohatstvom a chudobou | * vysvetliť vzťah ľudská práca – chudoba
* demonštrovať na príkladoch rôzne pohľady na bohatstvo a chudobu ( z pohľadu ľudskej práce a peňazí)
 |  |  |  |  |  |  |  |